**FARSKÉ OZNAMY – filiálky NEMČICE Farnosti Topoľčany**

**11. nedeľa v cezročnom období**

(13.6.2021 – 20.6.2021)

▪ **Sv. omše v týždni a ich úmysly**:

*Streda*: 18.00 h. Za zdravie a Božie požehnanie

*Piatok*: 19.00 h. + Július Valach a rodičia z oboch strán

*Nedeľa*: 9.00 h. + Alojz Halo (nedožitých 100 rokov)

▪  **Liturgický kalendár týždňa:**

*Sobota*: Panny Márie v sobotu, ľubovoľná spomienka

*Nedeľa*: 12. nedeľa v cezročnom období

▪ V sobotu 19.6.2021 majú slávnosti 1. sv. prijímania žiaci ZŠ sv. Don Bosca, kedy o 9.00 hod. slávnosť majú žiaci 4. ročníka a o 11.00 hod. žiaci 3. ročníka. V nedeľu 20.6.2021 slávnosť 1. sv. prijímania majú o 12.00 hod. spoločne žiaci 3. a 4. ročníka ZŠ Gogoľova. Všetky slávnosti budú vysielané v priamom prenose. Spoločné spovedanie prvoprijímajúcich detí a ich blízkych bude v piatok 18.6. vo farskom kostole a to od 16.30 hod. Zodpovednou osobou sobotných slávností je don Peter a slávnosti v nedeľu dp. kaplán Lukáš.

▪ Všetkým našim birmovancom, ktorí boli prihlásení ešte v roku 2019 bude v nasledujúcom týždni rozoslaný spoločný hromadný mail. Obsahom tohto mailu bude informovanie o termíne birmovania na deň 1.9.2021 a takisto prosba o potvrdenie pretrvávajúceho záujmu o birmovanie i rovnako požiadavka, aby v spätnom potvrdzujúcom maili si birmovanec vybral a uviedol svoje birmovné meno i meno svojho birmovného rodiča. Birmovný rodič musí byť katolík, ktorý prijal 1. sväté prijímanie i birmovanie, a ak je zosobášený – tak v kostole a nemôže byť rozvedený. Všetky tieto údaje v pravdivosti a úprimnosti birmovanec odošle vyplnením príslušného formulára. Všetkým birmovancom ďakujeme za vzájomnú spoluprácu!

▪ V stredu 16.6. o 15.00 hod. sa uskutoční v kláštornej učebni stretnutie všetkých katechétov a vyučujúcich náboženstvo, ktorí učia v školách na území našej farnosti.

▪ V dňoch od 7. do 30 júna prebieha zápis žiakov na Cirkevnú základnú umeleckú školu sv. Lukáša v Topoľčanoch. A to pre odbory hudobný, výtvarný a literárno-dramatický. Podrobnosti sú zverejnené na plagáte vo výveskách či na webe školy.

▪ Deň rodiny sa bude sláviť 20. júna v Nitre-Klokočine. Bližšie na plagáte vo výveske.

▪ Oznam pre všetkých členov a rodiny Združenia zázračnej medaily v Nemčiciach. Pre väčší počet záujemcov o návštevu podomovej sošky Panny Márie zázračnej medaily vo vašich rodinách, sme sa rozhodli zabezpečiť aj druhú podomovú kaplnku PMZM. V blízkej dobe bude zoznam rodín rozdelený do dvoch skupín. Niektorí ste sa už prihlásili, ale kto má ešte záujem o prijatie tejto podomovej kaplnky vo svojej domácnosti, môže sa do budúcej nedele 20. júna 2021 informovať a prihlásiť u koordinátorky pani Bajzíkovej, a to buď osobne alebo telefonicky na číslo mobilu 0918 914 681. Požehnanie druhej podomovej kaplnky bude začiatkom júla.